| ΕλληνικήΒασιλική Οικογένεια |
| --- |
| Θυρεός της Ελληνικής Βασιλικής Οικογένειας |
| * Πρίγκιπας Παύλος, τέως Διάδοχος ΠρίγκιπαςΠριγκίπισσα Μαρί Σαντάλ, τέως Διάδοχος Πριγκίπισσα
	+ Πρίγκιπας Κωνσταντίνος Αλέξιος
	+ Πρίγκιπας Αχιλλέας Ανδρέας
	+ Πρίγκιπας Οδυσσέας Κίμωνας
	+ Πρίγκιπας Αριστείδης Σταύρος
	+ Πριγκίπισσα Μαρία Ολυμπία

---

* Βασίλισσα Άννα-Μαρία
	+ Πριγκίπισσα Αλεξία, κα Μοράλες
	+ Πρίγκιπας ΝικόλαοςΠριγκίπισσα Τατιάνα
	+ Πριγκίπισσα Θεοδώρα
	+ Πρίγκιπας ΦίλιπποςΠριγκίπισσα Νίνα

---

* Βασίλισσα Σοφία της Ισπανίας
	+ Ισπανική Βασιλική Οικογένεια
* Πριγκίπισσα Ειρήνη της Ελλάδας

---

* Πρίγκιπας ΜιχαήλΜαρίνα, σύζ. Πρίγκιπα Μιχαήλ
	+ Πριγκίπισσα Αλεξάνδρα, κα Μιρζαγιάντζ
	+ Πριγκίπισσα Όλγα της Σαβοΐας-Αόστας
 |
| π • σ • ε
 |

| ΔανικήΒασιλική Οικογένεια |
| --- |
|  |
| **Ο Βασιλιάς**Η Βασίλισσα* Ο Διάδοχος Πρίγκιπας Χριστιανός
* Η Πριγκίπισσα Ισαβέλλα
* Ο Πρίγκιπας Βικέντιος
* Η Πριγκίπισσα Ιωσηφίνα

---

Η Βασίλισσα Μαργαρίτα* Ο Πρίγκιπας ΙωακείμΗ Πριγκίπισσα Μαρία
	+ Ο Κόμης Νικόλαος του Μονπεζά
	+ Ο Κόμης Φέλιξ του Μονπεζά
	+ Ο Κόμης Ερρίκος του Μονπεζά
	+ Η Κόμισσα Αθηνά του Μονπεζά

---

Η Πριγκίπισσα ΒενεδίκτηΗ Βασίλισσα Άννα-Μαρία

---

 |
| 
Δευτερεύοντα μέλη |
| * Ελληνική Βασιλική Οικογένεια
 |
| * π
* σ
* ε
 |

Η **Άννα-Μαρία** (*Anne-Marie af Danmark*, 30 Αυγούστου 1946) είναι μέλος της Δανικής και της τέως Ελληνική Βασιλικής Οικογένειας. Ήταν η τελευταία Βασίλισσα της Ελλάδας, από το 1964 έως και το 1973, ως Βασιλική Σύζυγος του τότε Βασιλιά Κωνσταντίνου Β΄. 

Είναι, επίσης, Πριγκίπισσα της Δανίας ως κόρη του Φρειδερίκου Θ΄ της Δανίας και αδερφή της τέως Βασίλισσας της Δανίας Μαργαρίτας Β΄. Είναι η πρόεδρος του Ιδρύματος *Άννα-Μαρία*.

Νεανικά χρόνια
--------------

Η *Άννα-Μαρία Δάγμαρ Ίνγκριντ* γεννήθηκε στις 30 Αυγούστου 1946 στα Ανάκτορα Αμάλιενμποργκ της Κοπεγχάγης. Είναι το τρίτο παιδί του Φρειδερίκου Θ΄ της Δανίας και της Ίνγκριντ. Ο πατέρας της ήταν ο μεγαλύτερος γιος του Χριστιανού Ι΄ και της Αλεξανδρινής της Δανίας. Η μητέρα της, από την άλλη, ήταν η μοναδική κόρη του Γουσταύου ΣΤ΄ Αδόλφου της Σουηδίας και της Μαργαρίτας του Κόννωτ.

Βαφτίστηκε Χριστιανή Λουθηρανή στις 9 Οκτωβρίου 1946 στην Εκκλησία του Χόλμεν της κεντρικής Κοπεγχάγης (Εκκλησία της Δανίας). Ανάδοχοί της ήταν ο παππούς της Βασιλιάς Χριστιανός Ι' της Δανίας και η σύζυγός του Βασίλισσα Αλεξανδρινή, ο παππούς της Βασιλιάς Γουσταύος ΣΤ' Αδόλφος της Σουηδίας, ο θείος της Πρίγκιπας Μπέρτιλ, Δούκας του Χάλαντ, ο Βασιλιάς Χάακον Ζ' της Νορβηγίας, ο Πρίγκιπας Γεώργιος της Ελλάδας και της Δανίας, η Διάδοχο Πριγκίπισα Μάρθα της Νορβηγίας, η Βασίλισσα Μαρία του Ηνωμένου Βασιλείου, η Πριγκίπισσα Δάγμαρ της Δανίας και η Πριγκίπισσα Ιουλιάνα της Ολλανδίας.

Μεγάλωσε μαζί με τις αδελφές της Μαργαρίτα και Βενεδίκτη, σε διαμερίσματα του Παλατιού του Βασιλιά Φρειδερίκου Η', μέρος των Ανακτόρων Αμάλιενμποργκ στην Κοπεγχάγη και στο Ανάκτορο Φρέντενσμποργκ της Ζηλανδίας. Πέρασε καλοκαιρινές διακοπές με τη βασιλική οικογένεια στην θερινή κατοικία των γονιών της στο Παλάτι Gråsten στη Γιουτλάνδη. 

Την εποχή της ανόδου του πατέρα της στο θρόνο, μόνο άρρενες απόγονοι μπορούσαν να είναι διάδοχοι του Θρόνου της Δανίας. Η δημοφιλία του πατέρα της και των τριών Πριγκιπισσών, άνοιξαν το δρόμο για μια νέα Πράξη Διαδοχής το 1953 που επέτρεπε τη διαδοχή της γυναίκας στο Θρόνο. Ως εκ τούτου, η μεγαλύτερη αδερφή της, Μαργαρίτα, έγινε η Διάδοχος Πριγκίπισσα και η Πριγκίπισσα Βενεδίκτη και Άννα Μαρία έγιναν δεύτερη και τρίτη στη σειρά διαδοχής.

Η Anne-Marie εκπαιδεύτηκε στο N. Zahle's School, ένα ιδιωτικό σχολείο στην Κοπεγχάγη, από το 1952 έως το 1961. Το 1961 φοίτησε στο Le Châtelard, αγγλικό οικοτροφείο έξω από το Μοντρέ στην Ελβετία. Το 1963 και το 1964 παρακολούθησε το Institut Le Mesnil στο Μοντρέ.

  

Έπειτα από το αποτυχημένο Αντικίνημα της 13ης Δεκεμβρίου 1967 του συζύγου της ενάντια στη Δικτατορία των Συνταγματαρχών, έφυγαν οικογενειακώς από την Ελλάδα και εγκαταστάθηκαν στη Ρώμη. Αργότερα, το 1973, η τέως Βασιλική Οικογένεια μετακόμισε στο Λονδίνο. 

Από το 2013 επέστρεψαν μόνιμα στην Ελλάδα και έζησαν στο Πόρτο Χέλι, έως το 2022, οπότε και μετακόμισαν στην Αθήνα.

Γάμος
-----

*Κύριο άρθρο: Γαμήλια τελετή του Κωνσταντίνου Β' της Ελλάδας και της Πριγκίπισσας Άννας-Μαρίας της Ελλάδας*

Η Άννα-Μαρία, γνωρίστηκε πρώτη φορά με τον τότε Διάδοχο Πρίγκιπα Κωνσταντίνο το 1959, κατά την επίσημη επίσκεψη των Βασιλέων Παύλου και Φρειδερίκης στη Δανία. Βρέθηκαν για δεύτερη φορά, το 1961 στη Δανία, όταν ο Διάδοχος Πρίγκιπας Κωνσταντίνος δήλωσε στους γονείς του Παύλο και Φρειδερίκη ότι επιθυμούσε να παντρευτεί την Πριγκίπισσα Άννα-Μαρία. Το ζευγάρι αρραβωνιάστηκε κρυφά χωρίς να το πουν στο κοινό ή στα μέλη των οικογενειών τους λόγω της αντίθεσης του Φρειδερίκου Θ΄ στη σχέση τους λόγω της ηλικίας της Άννας Μαρίας. Συναντήθηκαν ξανά στην Αθήνα τον Μάιο του 1962 στον γάμο της μεγαλύτερης αδερφής του Κωνσταντίνου, της Πριγκίπισσας Σοφίας της Ελλάδας, και του Πρίγκιπα Χουάν Κάρλος της Ισπανίας. Η Άννα Μαρία ήταν παράνυμφος, ενώ ο Κωνσταντίνος ήταν κουμπάρος. Το ζευγάρι πέρασε αργότερα στην Αθήνα και μίλησε στις οικογένειές του για τον αρραβώνα του. Συναντήθηκαν ξανά το 1963 στους εορτασμούς της εκατονταετηρίδας της ελληνικής μοναρχίας. Το ζευγάρι αρραβωνιάστηκε τον Ιούλιο του 1964. 

Η Άννα- Μαρία, αφού ασπάστηκε τον Ορθόδοξο Χριστιανισμό, παντρεύτηκε σε ηλικία μόλις 18 ετών και 18 ημερών τον Κωνσταντίνο Β΄ των Ελλήνων, στις 18 Σεπτεμβρίου 1964, στον Μητροπολιτικό Καθεδρικό Ναό στην Αθήνα, που υπήρξαν και οι μοναδικοί επίσημοι βασιλικοί γάμοι που έγιναν στην Ελλάδα κατά τη νεότερη ιστορία.

Βασίλισσα των Ελλήνων
---------------------

Ως Βασίλισσα των Ελλήνων, ο πρωταρχικός ρόλος της ήταν να παράσχει στο Έθνος έναν Διάδοχο για τον Θρόνο. Η Άννα Μαρία ανάλωσε πολύ μεγάλο μέρος του χρόνου της εργαζόμενη σε φιλανθρωπίες, μέσω του "Εράνου της Βασίλισσας", κυρίως σε ανθρώπους σε αγροτικές περιοχές. Παράλληλα, συνεργάστηκε με τον Ερυθρό Σταυρό και άλλες μη κερδοσκοπικές φιλανθρωπικές οργανώσεις.

Στις 10 Ιουλίου 1965, η Βασίλισσα Άννα Μαρία γέννησε στο Ανάκτορο Μον Ρεπό στην Κέρκυρα το πρώτο της παιδί, την Πριγκίπισσα Αλεξία, Διάδοχος του Θρόνου της Ελλάδας, από τη γέννησή της μέχρι τη γέννηση του μικρότερου αδερφού της, Διάδοχου Πρίγκιπα Παύλου, στις 20 Μαΐου 1967. Την εποχή της γέννησης της Αλεξίας και του Παύλου, η πολιτική σταθερότητα στην Ελλάδα μειώνονταν λόγω του σχίσματος μεταξύ του Κωνσταντίνου και του πρωθυπουργού Γιώργου Παπανδρέου, ο οποίος ήθελε να υποβιβάσει τον τότε υπουργό Άμυνας Πέτρο Γαρουφαλιά για να αναλάβει ο ίδιος τα καθήκοντά του. Στη συνέχεια ακολούθησε διαμάχη που είχε ως αποτέλεσμα την παραίτηση του Παπανδρέου.

Μια ομάδα Ελλήνων Στρατιωτικών τον Απρίλιο του 1967 ανέτρεψε την κυβέρνηση του νέου πρωθυπουργού Παναγιώτη Κανελλόπουλου, η οποία σηματοδότησε την αρχή μιας στρατιωτικής δικτατορίας στην Ελλάδα. 

Τον επόμενο μήνα, η Άννα Μαρία γέννησε στα Ανάκτορα Τατοΐου, τον Παύλο, ο οποίος ανέλαβε αμέσως τη θέση του Διαδόχου Πρίγκιπα της Ελλάδας από την αδερφή του. Στη βάπτισή του, η Άννα Μαρία και ο Κωνσταντίνος αποφάσισαν να κάνουν νονά του τη Φρειδερίκη και νονό τον Ελληνικό Στρατό. Πολλοί θεώρησαν αυτή την απόφαση ως αναγνώριση της στρατιωτικής δικτατορίας από τη βασιλική οικογένεια. Ως αποτέλεσμα του στρατιωτικού πραξικοπήματος, οι σχέσεις μεταξύ Αθήνας και Κοπεγχάγης είχαν επιδεινωθεί και σε μια προσπάθεια να σωθεί η «εθνική ασφάλεια», κανένα μέλος της βασιλικής οικογένειας της Δανίας δεν επετράπη να παραστεί στη βάπτιση.

Εξορία
------

Στις 13 Δεκεμβρίου 1967, ο Κωνσταντίνος, συνοδευόμενος από μέλη της ελληνικής βασιλικής οικογένειας και τον πρωθυπουργό Κωνσταντίνο Κόλλια, αποπειράθηκε αντικίνημα με σκοπό την ανατροπή της Χούντας των Συνταγματαρχών. Το Αντικίνημα απέτυχε και τα ξημερώματα της 14ης Δεκεμβρίου, υπό καταρρακτώδη βροχή, ο Βασιλιάς, η οικογένειά του και ο πρωθυπουργός Κωνσταντίνος Κόλλιας αναχώρησαν για τη Ρώμη. Στη Ρώμη, ο βασιλιάς αρνήθηκε να κάνει οποιαδήποτε δήλωση. Στις 20 Δεκεμβρίου έκανε δήλωση, στην οποία έλεγε ότι *θα επιστρέψω μόνο όταν αποκατασταθούν πλήρως οι δημοκρατικοί θεσμοί*. 

Η Βασιλική Οικογένεια διέμεινε για 2 μήνες στην Ελληνική Πρεσβεία στη Ρώμη, έως ότου τους παραχωρεί ο Μαυρίκιος της Έσσης, τη Villa Polissena και αργότερα σε μια μεγαλύτερη Βίλα της Κόμισσας Κριστίνα. Πιθανώς λόγω άγχους και ανησυχίας, η Άννα Μαία υπέστη μια αποβολή στις αρχές του 1968, ενώ τον Φεβρουάριο του 1969 μένει και πάλι έγκυος και γέννησε τον Πρίγκιπα Νικόλαο.

Σε όλο αυτό το διάστημα, αν και ζούσαν στην εξορία, η Άννα-Μαρία και ο Κωνσταντίνος παρέμειναν Μονάρχες της Ελλάδας. Πληρώνονταν κάθε μήνα από τη στρατιωτική χούντα, αλλά δεν είχαν προσκλήσεις για τις ελληνικές κυβερνητικές εκδηλώσεις. Τους επιτρεπόταν ακόμη να εκπροσωπούν την Ελλάδα και το ελληνικό στέμμα σε διεθνείς βασιλικές εκδηλώσεις.

Εκθρόνιση
---------

Η στρατιωτική χούντα στην Ελλάδα άρχισε να αποστασιοποιείται αισθητά από τη μοναρχία όταν ο Γεώργιος Ζωιτάκης αντικατέστησε τον Γεώργιο Παπαδόπουλο ως Αντιβασιλέας της Ελλάδας. 

Η Άννα Μαρία και ο Κωνσταντίνος εκθρονίστηκαν επίσημα από το Δημοψήφισμα της 29ης Ιουλίου 1974. Η Βασιλική Οικογένεια αφαιρέθηκε από τις μηνιαίες πληρωμές από την Κυβέρνηση, αναγκάζοντάς τους να εγκαταλείψουν τη Ρώμη και να μετακομίσουν στην Κοπεγχάγη, όπου φιλοξενήθηκαν στα Ανάκτορα Αμάλιενμποργκ, από την Βασίλισσα Μαργαρίτα Β΄ της Δανίας, για ένα έτος. Η Βασιλική Οικογένεια μετακόμισε στην Αγγλία, αρχικά στο Τσόμπχαμ του Σάρρεϋ και αργότερα στο Χάμστεντ του Λονδίνου.

Στο Λονδίνο, η Άννα Μαρία ίδρυσε μαζί με τον Κωνσταντίνο το Ελληνικό Κολλέγιο για να συμβάλλει στη μάθηση της ελληνικής γλώσσας και του ελληνικού πολιτισμού. Η Βασιλική Οικογένεια συνέχισε να κερδίζει υποστήριξη από την Ισπανική Βασιλική Οικογένεια, τη Βασιλική Οικογένεια της Δανίας, τη Βρετανική Βασιλική Οικογένεια, τη Βασιλική Οικογένεια της Σουηδίας και τη Βασιλική Οικογένεια της Νορβηγίας. Η Άννα-Μαρία και ο Κωνσταντίνος έλαβαν οικονομική βοήθεια από τον Χουσεΐν της Ιορδανίας και τον Μοχαμάντ Ρεζά Παχλαβί. 

Το ζευγάρι γέννησε την Πριγκίπισσα Θεοδώρα τον Ιούνιο του 1983 και αργότερα τον Πρίγκιπα Φίλιππο τον Απρίλιο του 1986. 

Το 1989 γιορτάστηκε η αργυρή επέτειος του γάμου της Άννας-Μαρίας με τον Κωνσταντίνο στο Κάστρο του Κρόνμποργκ στη Δανία.

Επιστροφή στην Ελλάδα
---------------------

Η κυβέρνηση της Ελλάδας το 1991 χορήγησε στους Βασιλείς την άδεια να ανακτήσουν πάνω από 68 τόνους από τα υπάρχοντά τους είτε για να τα διατηρήσουν είτε να τα πουλήσουν. Αυτά τα αντικείμενα είχαν εγκαταλειφθεί στο Ανακτόρου του Τατοΐου και στο Ανάκτορο Μον Ρεπό όταν οι μονάρχες είχαν εξοριστεί 23 χρόνια νωρίτερα. Δύο χρόνια αργότερα, στο ζευγάρι επετράπη να εισέλθει ξανά στην Ελλάδα σε μια ιδιωτική επίσκεψη με τα παιδιά του. Είχαν συμφωνήσει με την κυβέρνηση να αποφύγουν τις τουριστικές και κατοικημένες περιοχές. 

Πιθανώς ως αποτέλεσμα της επίσκεψής τους το 1993, ο τότε Πρωθυπουργός Ανδρέας Παπανδρέου δήμευσε όλη την περιουσία της εξόριστης βασιλικής οικογένειας, συμπεριλαμβανομένων των Ανακτόρων σε Τατόι, Μον Ρεπό και Ψυχικό, ένα αγρόκτημα που βρίσκεται στον Υμηττό. Όλα τα υλικά αντικείμενα που η οικογένεια δεν είχε εγκαταλήψει το 1991, δόθηκαν στο Ελληνικό Δημόσιο. Τελικά, η κυβέρνηση αφαίρεσε την Ελληνική Βασιλική Οικογένεια την ελληνική υπηκοότητα και το Διαβατήριό της, εκτός αν παραιτηθούν από τα δυναστικά τους δικαιώματα, εγκατέλειπαν το επίθετο «της Ελλάδας» και ορκιστούν στη δημοκρατία. Η Άννα-Μαρία και ο Κωνσταντίνος χαρακτήρισαν «*τη μεγαλύτερη προσβολή σε αυτόν τον κόσμο να λένε σε έναν Έλληνα ότι δεν είναι Έλληνας*».

Η Άννα-Μαρία και ο Κωνσταντίνος, μαζί με την Πριγκίπισσα Ειρήνη και την Πριγκίπισσα Αικατερίνη, πήραν την απόφαση να οδηγήσουν την Ελληνική Κυβέρνηση στα Δικαστήρια τον Απρίλιο του 1996 για τη αφαίρεση της υπηκοότητας και τη δήμευση των περιουσιακών στοιχείων τους. Ο Άρειος Πάγος συμφώνησε με τον ισχυρισμό τους για διάκριση, ωστόσο, το Συμβούλιο της Επικρατείας αψήφισε την απόφασή τους και δήλωσε ότι η αφαίρεση των διαβατηρίων τους ήταν ένα μέτρο που ελήφθη και είναι σύμφωνο με το Σύνταγμα της Γ' Ελληνικής Δημοκρατίας. Ως αποτέλεσμα, η οικογένεια οδήγησε την Ελλάδα στο δικαστήριο στο Ευρωπαϊκό Δικαστήριο Ανθρωπίνων Δικαιωμάτων και τους μήνυσε για 200 εκατομμύρια ευρώ. Μήνες μετά την έναρξη της αξίωσης, το Ευρωπαϊκό Δικαστήριο Ανθρωπίνων Δικαιωμάτων έκρινε υπέρ της Ελληνικής Βασιλικής Οικογένειας τον Νοέμβριο του 2000. Η απόφαση, ωστόσο, δεν απαιτούσε από την κυβέρνηση να επιστρέψει τις περιουσίες της οικογένειας και αντ' αυτού επέτρεψε να αποζημιωθούν με χρήματα. Η Άννα Μαρία και ο Κωνσταντίνος έλαβαν αποζημίωση 12 εκατομμύρια ευρώ, η Ειρήνη κέρδισαν 900.000 ευρώ και η Αικατερίνη 300.000 ευρώ, χωρίς ωστόσο να λαμβάνουν πίσω την Ελληνική υπηκοότητα. Αν και αρχικά ζήτησε ισπανικές υπηκοότητες, η Άννα Μαρία ζήτησε τελικά από την αδερφή της, Βασίλισσα Μαργαρίτα Β' της Δανίας, να εκδώσει δανικά διπλωματικά διαβατήρια στα ονόματα των μελών της ελληνικής βασιλικής οικογένειας. 

Το 2003, ο Κωνσταντίνος χρησιμοποίησε τα χρήματα που έλαβε για να ιδρύσει το **Ίδρυμα Άννα-Μαρία**, έναν μη κερδοσκοπικό οργανισμό που αποσκοπούσε στην παροχή βοήθειας σε θύματα φυσικών καταστροφών, ιδιαίτερα σε αυτά από πλημμύρες, σεισμούς και πυρκαγιές. Από το 2019, η Άννα Μαρία είναι επικεφαλής του ιδρύματος ως Πρόεδρός του.

Οικογένεια
----------

Μαζί με τον Κωνσταντίνο απέκτησαν δύο κόρες και τρεις γιους:

* την Αλεξία (10 Ιουλίου 1965, Μον Ρεπό, Κέρκυρα) που παντρεύτηκε στις 9 Ιουλίου 1999 στο Λονδίνο τον Κάρλος Μοράλες Κιντάνα.
* τον Παύλο (20 Μαΐου 1967, Τατόι) που παντρεύτηκε την 1 Ιουλίου 1995 στο Λονδίνο τη Μαρί Σαντάλ Μίλλερ .
* τον Νικόλαο (1 Οκτωβρίου 1969, Ρώμη) που παντρεύτηκε στις 25 Αυγούστου 2010 στον Ναό του Αγίου Νικολάου στις Σπέτσες την Τατιάνα Μπλάτνικ.
* την Θεοδώρα (9 Ιουνίου 1983, Λονδίνο).
* τον Φίλιππο ( 26 Απριλίου 1986, Λονδίνο), που παντρεύτηκε με πολιτικό γάμο στις 12 Δεκεμβρίου 2020 στην Ελβετία και με θρησκευτικό γάμο στις 23 Οκτωβρίου 2021 στην Μητρόπολη Αθηνών τη Νίνα Φλορ.

Τίτλοι, προσφωνήσεις και τιμές
------------------------------

### Τίτλοι και προσφωνήσεις

Η Άννα-Μαρία έχει χρησιμοποιήσει τους παρακάτω τίτλους και προσφωνήσεις:

* **30 Αυγούστου 1946 – 18 Σεπτεμβρίου 1964**: *Η Αυτής Βασιλική Υψηλότητα Πριγκίπισσα Άννα-Μαρία της Δανίας*
* **18 Σεπτεμβρίου 1964 – 1 Ιουνίου 1973**: *Η Αυτής Μεγαλειότητα Η Βασίλισσα των Ελλήνων και Πριγκίπισσα της Δανίας*
* **1 Ιουνίου 1973 – μέχρι σήμερα**: *Η Αυτής Μεγαλειότητα Βασίλισσα Άννα Μαρία, τέως Βασίλισσα των Ελλήνων και Πριγκίπισσα της Δανίας*

### Τιμές

#### Δανία ! Δανία

* Ιππότης του Τάγματος του Ελέφαντα
* Ντάμα του Τάγματος της Βασιλικής Οικογένειας του Βασιλιά Φρειδερίκου του Θ´ της Δανίας
* Ντάμα του Τάγματος της Βασιλικής Οικογένειας της Βασίλισσας Μαργαρίτας Β'
* Αποδέκτης του Αργουρού Επετειακού Μεταλλίου της Βασίλισσας Μαργαρίτας Β' και του Πρίγκιπα Ερρίκου
* Αποδέκτης του Χρυσού Επετειακού Μεταλλίου της Βασίλισσας Μαργαρίτας Β' και του Πρίγκιπα Ερρίκου
* Αποδέκτης του Χρυσού Ιωβηλαίου της Βασίλισσας Μαργαρίτας Β'
* Αποδέκτης του Ρουμπινένιου Ιωβηλαίου της Βασίλισσας Μαργαρίτας Β'
* Αποδέκτης του Αργυρού Ιωβηλαίου της Βασίλισσας Μαργαρίτας Β'
* Αποδέκτης του Μεταλλίου των 70ων Γενεθλίων της Βασίλισσας Μαργαρίτας Β'
* Αποδέκτης του Μεταλλίου των 75ων Γενεθλίων της Βασίλισσας Μαργαρίτας Β'
* Αποδέκτης του Μεταλλίου των 80ων Γενεθλίων της Βασίλισσας Μαργαρίτας Β'
* Αποδέκτης του Αναμνηστικού Μεταλλίου του Πρίγκιπα Ερρίκου

#### Ελλάδα - Ελληνική Βασιλική Οικογένεια

* Μεγαλόσταυρος του Βασιλικού Τάγματος του Σωτήρος
* Μεγαλόσταυρος του Βασιλικού Τάγματος των Αγίων Όλγας και Σοφίας
* Μεγαλόσταυρος του Βασιλικού Τάγματος της Ευποιΐας
* Παραλήπτης του Διάσημου της Εκατονταετηρίδας της Ελληνικής Βασιλικής Δυναστείας

#### Βασιλική Οικογένεια του Ιράν

* Αναμνηστικό Μετάλλιο της 2500ης επετείου της ίδρυσης της Περσικής Αυτοκρατορίας

#### Ολλανδία ! Ολλανδία

* Αποδέκτης του Γαμήλιου Μεταλλίου της Πριγκίπισσας Βεατρίκης, Πριγκίπισσας της Οράγγης και τους Κλάους Φαν Άμπσμπεργκ

#### Σουηδία ! Σουηδία

* Αποδέκτης του Μεταλλίου των 75ων Γενεθλίων του Βασιλιά Καρόλου ΙΣΤ' Γουσταύου
* Αποδέκτης του Αναμνηστικού Βραβείου των 50ων Γενεθλίων του Βασιλιά Καρόλου ΙΣΤ' Γουσταύου
* Αποδέκτης του Μεταλλίου του Χρυσού Ιωβηλαίου του Βασιλιά Καρόλου ΙΣΤ΄ Γουσταύος της Σουηδίας

#### Ταϊλάνδη ! Ταϊλάνδη

* Μετάλλιο του Βασιλιά Ράμα Θ', Πρώτη Κλάση .

Θυρεοί και μονογράμματα
-----------------------

* Θυρεός Πριγκίπισσας Άννας-Μαρίας της Δανίας (1946-1964)Θυρεός Πριγκίπισσας Άννας-Μαρίας της Δανίας (1946-1964)
* Θυρεός Βασίλισσας Άννας-Μαρίας της Ελλάδας (από 1964)Θυρεός Βασίλισσας Άννας-Μαρίας της Ελλάδας (από 1964)
* Βασιλικό Μονόγραμμα Βασίλισσας Άννας-ΜαρίαςΒασιλικό Μονόγραμμα Βασίλισσας Άννας-Μαρίας
* Διπλό Μονόγραμμα Βασιλιά Κωνσταντίνου και Βασίλισσας Άννας-ΜαρίαςΔιπλό Μονόγραμμα Βασιλιά Κωνσταντίνου και Βασίλισσας Άννας-Μαρίας

| Πρόγονοι Άννα-Μαρία της Ελλάδας |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. Χριστιανός Θ΄ της ΔανίαςΟίκος των Σ.Χ.Σ.Γκλύκσμπουρκ |
|   |
|   |   |   |   |   |
|
|   | 8. Φρειδερίκος Η΄ της Δανίας |   |
|   |
|   |   |   |   |   |   |   |   |
|
|   | 17. Λουίζα της Έσσης-Κάσσελ |
|   |
|   |   |   |   |   |
|
|   | 4. Χριστιανός Ι΄ της Δανίας |   |
|   |
|   |   |   |   |   |   |   |   |   |   |   |
|
|   | 18. Κάρολος ΙΕ΄ της ΣουηδίαςΟίκος των Μπερναντότ |
|   |
|   |   |   |   |   |
|
|   | 9. Λουίζα της Σουηδίας |   |
|   |
|   |   |   |   |   |   |   |   |
|
|   | 19. Λουίζα της Οράγγης-Νάσσαου |
|   |
|   |   |   |   |   |
|
|   | 2. Φρειδερίκος Θ΄ της Δανίας |   |
|   |
|   |   |   |   |   |   |   |   |   |   |   |   |   |   |
|
|   | 20. Φρειδερίκος Φραγκίσκος Β΄ του Μεκλεμβούργου-Σβερίν |
|   |
|   |   |   |   |   |
|
|   | 10. Φρειδερίκος Φραγκίσκος Γ΄ του Μεκλεμβούργου-Σβερίν |   |
|   |
|   |   |   |   |   |   |   |   |
|
|   | 21. Αυγούστα Ρόις του Κέστριτς |
|   |
|   |   |   |   |   |
|
|   | 5. Αλεξανδρινή του Μεκλεμβούργου-Σβερίν |   |
|   |
|   |   |   |   |   |   |   |   |   |   |   |
|
|   | 22. Μιχαήλ Νικολάεβιτς της ΡωσίαςΟίκος των Σ.Χ.Γκόττορπ |
|   |
|   |   |   |   |   |
|
|   | 11. Αναστασία Μιχαήλοβνα της Ρωσίας |   |
|   |
|   |   |   |   |   |   |   |   |
|
|   | 23. Καικιλία του Μπάντεν (Όλγα Φεοντόροβνα) |
|   |
|   |   |   |   |   |
|
|   | 1. **Άννα-Μαρία της Ελλάδας** |   |
|   |
|   |   |   |   |   |   |   |   |   |   |   |   |   |   |   |   |   |
|
|   | 24. Όσκαρ Β΄ της ΣουηδίαςΟίκος των Μπερναντότ |
|   |
|   |   |   |   |   |
|
|   | 12. Γουσταύος Ε΄ της Σουηδίας |   |
|   |
|   |   |   |   |   |   |   |   |
|
|   | 25. Σοφία του Νάσσαου |
|   |
|   |   |   |   |   |
|
|   | 6. Γουσταύος ΣΤ΄ Αδόλφος της Σουηδίας |   |
|   |
|   |   |   |   |   |   |   |   |   |   |   |
|
|   | 26. Φρειδερίκος Α΄ του Μπάντεν (1826-1907) |
|   |
|   |   |   |   |   |
|
|   | 13. Βικτωρία της Βάδης |   |
|   |
|   |   |   |   |   |   |   |   |
|
|   | 27. Λουίζα της Πρωσίας (1838-1923)Οίκος των Χοεντσόλερν |
|   |
|   |   |   |   |   |
|
|   | 3. Ίνγκριντ της Σουηδίας |   |
|   |
|   |   |   |   |   |   |   |   |   |   |   |   |   |   |
|
|   | 28. Αλβέρτος της Σαξονίας-Κόμπουργκ & ΓκόταΟίκος των Βέττιν |
|   |
|   |   |   |   |   |
|
|   | 14. Αρθούρος του Κόννωτ & Στράθερν |   |
|   |
|   |   |   |   |   |   |   |   |
|
|   | 29. Βασίλισσα ΒικτώριαΟίκος των Γουέλφων-Αννοβέρου |
|   |
|   |   |   |   |   |
|
|   | 7. Μαργαρίτα του Κονώτ |   |
|   |
|   |   |   |   |   |   |   |   |   |   |   |
|
|   | 30. Φρειδερίκος Κάρολος της Πρωσίας (1828-1885)Οίκος των Χοεντσόλερν |
|   |
|   |   |   |   |   |
|
|   | 15. Λουίζα Μαργαρίτα της Πρωσίας |   |
|   |
|   |   |   |   |   |   |   |   |
|
|   | 31. Μαρία Άννα του Άνχαλτ-Ντέσαου |
|   |
|   |   |   |   |   |
|

 |

Σημειώσεις και παραπομπές
-------------------------

### Σημειώσεις

1. ↑  Εν ενεργεία βασιλέων, αφού το 1962 έγινε ο γάμος του Χουάν Κάρλος με τη Σοφία, σήμερα βασιλείς της Ισπανίας.

### Παραπομπές

1. 1 2 3 4   «Queen Anne-Marie of Greece's 68th Birthday». *The Royal Forums* (στα Αγγλικά). 31 Αυγούστου 2014. Ανακτήθηκε στις 4 Ιανουαρίου 2019.
2. ↑  «King Frederik 9». *www.danmarkskonger.dk*. Αρχειοθετήθηκε από το πρωτότυπο στις 21 Απριλίου 2019. Ανακτήθηκε στις 4 Ιανουαρίου 2019.
3. ↑  Susan (2 Ιανουαρίου 2015). «King Frederik IX of Denmark». *Unofficial Royalty* (στα Αγγλικά). Ανακτήθηκε στις 4 Ιανουαρίου 2019.
4. ↑  «Frederick IX {{!}} king of Denmark». *Encyclopedia Britannica* (στα Αγγλικά). Ανακτήθηκε στις 4 Ιανουαρίου 2019.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Ιουνίου 2016. Ανακτήθηκε στις 10 Ιουλίου 2016.
6. ↑  «Queen Ingrid of Denmark» (στα αγγλικά). 2000-11-08. ISSN 0307-1235.. Ανακτήθηκε στις 2019-01-04.
7. ↑  «Ο τέως βασιλιάς πούλησε το παλάτι στο Πόρτο Χέλι σε Βούλγαρο επιχειρηματία». *ProtoThema*. 19 Απριλίου 2022. Ανακτήθηκε στις 6 Φεβρουαρίου 2024.
8. ↑  «Kongen uden rige». *vafo.dk* (στα Δανικά). 1 Ιουνίου 2010. Ανακτήθηκε στις 22 Ιανουαρίου 2023.
9. ↑  Tiburcio, Núria (30 Αυγούστου 2016). «Ana María sopla 70 velas: así es la cuñada de Doña Sofía que se 'comprometió' con 13 años». *vanitatis.elconfidencial.com* (στα Ισπανικά). Ανακτήθηκε στις 21 Φεβρουαρίου 2024.
10. ↑  «Pittsburgh Post-Gazette - Arkivsøgning i Google Nyheder». *news.google.com*. Ανακτήθηκε στις 21 Φεβρουαρίου 2024.
11. ↑  IEFIMERIDA.GR, NEWSROOM (26 Αυγούστου 2013). «Βίλα χλιδής πουλάει στην Αγγλία ο τέως βασιλιάς Κωνσταντίνος: 10 κρεβατοκάμαρες, έξι μπάνια, πισίνα, γήπεδο τένις...για 6,4 εκατ. ευρώ». *iefimerida.gr*. Ανακτήθηκε στις 21 Φεβρουαρίου 2024.
12. ↑   *The Last King Of Greece: King Constantine | Timeline*, ανακτήθηκε στις 2024-02-21
13. ↑  «https://www.kongehuset.dk/404/». *www.kongehuset.dk*. Ανακτήθηκε στις 22 Ιανουαρίου 2023.  Εξωτερικός σύνδεσμος στο `|title=` (βοήθεια)
14. 1 2 3 4  Official List of Knights of the Order of the Elephant Αρχειοθετήθηκε 2011-07-16 στο Wayback Machine.. (in Danish)
15. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์เหรียญรัตนาภรณ์ Αρχειοθετήθηκε 2019-06-26 στο Wayback Machine. เล่ม ๗๙, ตอน ๖๙ง, ๓๑ กรกฎาคม พ.ศ. ๒๕๐๕, หน้า ๑๖๙๒

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άννα-Μαρία της Ελλάδας** |

* Επίσημη ιστοσελίδα της Ελληνικής Βασιλικής Οικογένειας

  


|  |
| --- |
| Άννα-Μαρία της Ελλάδας **Οίκος του Γκλύξμπουργκ****Γέννηση:** 30 Αυγούστου 1946 |
| Ελληνική βασιλική οικογένεια |
| ΠροκάτοχοςΦρειδερίκη του Ανόβερου | **Βασιλική σύζυγος της Ελλάδας**18 Σεπτεμβρίου 1964 - 1 Ιουνίου 1973 | **Η μοναρχία καταργήθηκε** |
| **Γραμμή διαδοχής** |
| ΠροκάτοχοςΚωνσταντίνος Γιόχανσμαν | **Γραμμή διαδοχής στον Βρετανικό θρόνο***δισέγγονη του Πρίγκιπα Αρθούρου, γιου της Βασίλισσας Βικτώριας* | ΔιάδοχοςΟ Διάδοχος Πρίγκιπας της Ελλάδας |
| Τίτλοι σε διεκδίκηση |
| **Απώλεια τίτλου**Χούντα των Συνταγματαρχών | **— ΚΑΤ' ΟΝΟΜΑ —*****Βασιλική σύζυγος της Ελλάδας***1 Ιουνίου 1973 - σήμερα | **Εν ενεργεία** |

|  |  |  |  |
| --- | --- | --- | --- |
| 

| π • σ • ε
Βασίλισσες της Ελλάδας |
| --- |
|  |
| 
* Άννα-Μαρία της Ελλάδας *(1964–1973)*
* Φρειδερίκη της Ελλάδας *(1947–1964)*
* Ελισάβετ της Ρουμανίας *(1922–1924)*
* Ασπασία Μάνου *(1919–1920)*
* Σοφία της Ελλάδας *(1913–1917· 1920–1922)*
* Όλγα των Ελλήνων *(1867–1913)*
* Αμαλία της Ελλάδας *(1836–1862)*
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 49529492
* **ΕΒΕ**: 104340
* LCCN: n2001039555
* ISNI: 0000 0001 1472 3080
* GND: 123201136
* SUDOC: 164424911
* BNF: cb155060783 (data)

 |

 |